НАРЕДБА
ЗА РЕДА И УСЛОВИЯТА ЗА ИЗВЪРШВАНЕ НА СТРОИТЕЛНИ И МОНТАЖНИ РАБОТИ НА ЕЛЕМЕНТИ ОТ ТЕХНИЧЕСКАТА ИНФРАСТРУКТУРА НА ТЕРИТОРИЯТА НА ОБЩИНА НОВА ЗАГОРА, СВЪРЗАНИ С РАЗКОПАВАНЕ НА ОБЩИНСКИ ТЕРЕНИ 
(улични и тротоарни настилки, вътрешно квартални пространства, 
общински пътища, зелени площи и др.)

ГЛАВА ПЪРВА
ОБЩИ ПОЛОЖЕНИЯ

	Чл. 1 (1). С тази наредба се определят реда и условията за разкопаване и възстановяване на общински терени (улични и тротоарни настилки, вътрешно квартални пространства, общински пътища, зелени площи и др.)  при ново строителство, ремонти и присъединявания към водоснабдителни, канализационни, електроснабдителни, далекосъобщителни, газоснабдителни и други съоръжения – елементи на техническата инфраструктура. 
	(2). С наредбата се определят и конкретните правомощия на кмета на общината и упълномощените от него длъжностни лица от общинска администрация, свързани със съгласуването, координацията и контрола на дейностите по ал. 1.
ГЛАВА ВТОРА

РАЗДЕЛ ПЪРВИ

РАЗКОПАВАНЕ ПРИ ИЗВЪРШВАНЕ НА СТРОИТЕЛНО-МОНТАЖНИ РАБОТИ, СВЪРЗАНИ С ИЗГРАЖДАНЕ НА МРЕЖИ И СЪОРЪЖЕНИЯ НА ТЕХНИЧЕСКАТА ИНФРАСТРУКТУРА - НОВО СТРОИТЕЛСТВО

 	Чл. 2. (1). (изм. с Решение № 137/13.05.2016 г.) Разкопаването на уличните платна, алеи, тротоари, зелени площи и вътрешно квартални пространства се извършва въз основа на Разрешение за строеж (разрешение за поставяне на временен преместваем обект). При необходимост се издава и Разрешение за извозване на земна маса и строителни отпадъци.
 (2). (изм. с Решение № 137/13.05.2016 г.) Преди започването на разкопаването по ал. 1 заинтересуваните физически или юридически лица уведомяват /Приложение № 1, обр.1/ общинска администрация и представят следните документи: 
1. копие от разрешението за строеж (разрешение за поставяне на временен преместваем обект);
2. копие от одобрения проект част ВиК/Ел;
3. документ за внесен депозит, съответстващ на стойността на възстановителните работи на обекта;
        	(3). (Изменен с Решение №260/29.11.2024г.) Размерът  на депозита се определя от общинска администрация въз основа на приетите от Общински съвет Нова Загора цени за възстановяване на засегнатите площи /Приложение № 2/. Уточняване квадратурата на изкопните работи става съвместно с представител на общинска администрация.
 (4). (отм. с Решение № 137/13.05.2016 г.) 
(5). (отм. с Решение № 137/13.05.2016 г.)
(6). (отм. с Решение № 137/13.05.2016 г.)




РАЗДЕЛ ВТОРИ

РАЗКОПАВАНЕ ПРИ АВАРИЯ НА МРЕЖИ И СЪОРЪЖЕНИЯ НА ТЕХНИЧЕСКАТА ИНФРАСТРУКТУРА
    
 	Чл. 3. (1). По смисъла на тази Наредба авария е непредвидено нарушение на техническата и технологична използваемост на обекта, изискващо незабавно извършване на ремонт.
(2). (изм. с Решение № 137/13.05.2016 г.) Разкопаването на уличните платна, алеи, тротоари, зелени площи и вътрешно квартални пространства при отстраняване на аварии по мрежите и съоръженията на техническата инфраструктура се извършва въз основа на Уведомление /Приложение № 1, обр.2/, което съдържа и срока за извършване на възстановителните работи (не повече от 6 /шест/ месеца считано от завършване на СМР). 
(3). (изм. с Решение № 137/13.05.2016 г.) Уведомлението следва да е придружено от следните документи:  
        - Ситуация, изработена върху копие от ПУП на разкопавания участък;
        - Схема за временна организация на движението, съгласувана със сектор „Пътна полиция”, когато това е необходимо;
        -  Документ за внесен депозит, съответстващ на стойността на възстановителните работи на обекта. 
	(4). Размерът  на депозита се определя от общинска администрация въз основа на приетите от Общински съвет Нова Загора цени за възстановяване на засегнатите площи /Приложение № 2/. Уточняване квадратурата на изкопните работи става съвместно с представител на общинска администрация.
(5). (изм. с Решение № 137/13.05.2016 г.) Разкопаването не може да започне преди да са изпълнени условията на ал. 2, ал. 3 и ал. 4.

	Чл.4. (1). При повреди, които следва да бъдат отстранени незабавно, в почивни, празнични дни или в извънработно време, аварийно-възстановителните работи се извършват като се уведоми за това:
		1. За град Нова Загора - дежурния по общински съвет за сигурност в Община Нова Загора.  
		2. За селата – кмета на кметството или кметския наместник
(2). (изм. с Решение № 137/13.05.2016 г.) В случаите по предходната алинея, лицата, извършили разкопавания при аварийни ремонти, подават в Общинска администрация  в първия работен ден уведомление, придружено от всички документи по чл. 3 (3).


ГЛАВА ТРЕТА

ВЪЗСТАНОВЯВАНЕ НА  УЛИЧНИ, ТРОТОАРНИ НАСТИЛКИ, ЗЕЛЕНИ ПЛОЩИ, ВЪТРЕШНОКВАРТАЛНИ ПРОСТРАНСТВА И ОБЩИНСКИ ПЪТИЩА

	Чл.5. (1) (изм. с Решение № 137/13.05.2016 г.) Лицата, извършили работи по смисъла на чл.2 и чл. 3 от настоящата Наредба са длъжни да извършат за своя сметка необходимите възстановителни работи в сроковете, посочени в уведомлението.
	(2) Възстановяването на настилките при строителството на нови водоснабдителни, канализационни, електроснабдителни, далекосъобщителни, газоснабдителни и др. мрежи, както и отклоненията от тях, в т.ч. реконструкцията и ремонтите им, да се извършва при подходящи климатични условия и при спазване технологиите за изпълнение на строителните работи.
	(3) Ако възстановяването е невъзможно поради обективни причини, лицата извършили разкопаването, възстановяват повредите по пътното платно и тротоарите във вид осигуряващ проходимостта им. Липсата на финансови средства не е обективна причина.
	(4) Лицата по ал. 1 са длъжни да почистват за своя сметка замърсените от тях райони около строителните обекти и извозят  всички строителни отпадъци на определените за това места. 
	Чл.6. Възстановяването на   разкопаните настилки да се извършва в съответствие с действащата нормативна уредба на Република България за строителство, безопасност и хигиена на труда и пожарна безопасност.
	Чл.7. Всички влагани в строителството материали и изделия трябва да бъдат с оценено съответствие, съгласно Наредбата за съществените изисквания и оценяване на съответствието на строителните продукти.
	Чл.8. Възстановяването на зелените площи се извършва с изкопаната почва, като същата се трамбова на пластове и се озеленява. Горният пласт от минимум 30 см. да е от хумусна почва. 

ГЛАВА ЧЕТВЪРТА

КОНТРОЛ

	Чл. 9. Контролът по изпълнението и спазването на Наредбата се осъществява от Кмета на общината и упълномощени от него длъжностни лица.  

	Чл.10. (1). (изм. с Решение № 137/13.05.2016 г.) Завършването на възстановителните работи в посочения в уведомлението срок, се установява с констативен протокол /Приложение № 1, обр. 3/, при спазване изискванията на чл.6, чл.7 и чл.8 от Наредбата  и разпоредбите в чл.74 от ЗУТ.
(2).  Констативният протокол се изготвя до седемдневен срок, считано от датата, на която е извършен оглед на обекта за установяване качеството на възстановителните работи. 
(3). Гаранционния срок по тази Наредба е шест месеца от датата на чл. 10 ал. 1.
(4). След изтичане на гаранционния срок се съставя протокол /Приложение № 1, обр.4/ в който се отразява състоянието на възстановените настилки.
(5). Условия за освобождаване и задържане на депозита.
	1. Пълният размер на депозита се възстановява след съставения протокол по чл. 10 ал. 4 /Приложение № 1, обр. 4/ при условие, че в протокола няма констатирани забележки по количеството и качеството на възстановените настилки. 
2. Частично освобождаване/задържане на депозити се извършва в случай, че са констатирани частично неизпълнени, частично некачествено изпълнени и/или появили се дефекти в гаранционен срок. Размерът на депозита, който ще бъде освободен се определя пропорционално на площта на качествено възстановените настилки.
3. (изм. с Решение № 137/13.05.2016 г.) Пълният размер на депозита се задържа при неизвършени възстановителни работи в срока, посочен в Уведомлението, установени с констативен протокол по чл. 10, ал. 1 /Приложение № 1, обр. 3/.

	Чл. 11. (1) Възложителят, изпълнителят и експлоатационните дружества носят пълна имуществена отговорност за вреди, причинени при извършване на дейностите по смисъла на тази Наредба.
	(2). При нанасяне на повреди по проводите на техническата инфраструктура, собственост на общината или на трети лица, при извършване на разкопавания по водоснабдителни, канализационни, електроснобдителни, газоснабдителни, далекосъобщителни и др. мрежи и техните отклонения, извършващият разкопаването незабавно отстранява тези повреди за своя сметка, преди възстановяване на настилките, с оглед обезпечаване на непрекъснатост на водоподаването, електроподаването, газоподаването, ползването на канали и др.
	(3). Изпълнението на задълженията на възложителите по тази Наредба се вписват в условията на разрешението за строеж.

	Чл. 12. При необходимост качеството на възстановителните работи се установява с участието на сертифицирани строителни лаборатории.
	Чл. 13. Лицата по чл. 9 от настоящата наредба имат право:
	   1. на свободен достъп до строежите и съоръженията по време на извършване на строителните и монтажни работи.
	   2. да изискват всички необходими за проверките документи, данни, легитимация, писмени справки и обяснения от длъжностните лица в администрации, от участниците в строителството, от лицата на строежа, от специализираните контролни органи и дружества.


ГЛАВА ПЕТА

АДМИНИСТРАТИВНО-НАКАЗАТЕЛНИ РАЗПОРЕДБИ

	Чл. 14. Установяването на нарушенията по тази Наредба, издаването, обжалването и изпълнението на наказателните постановления става по реда, определен от Закона за административните нарушение и наказания.

	Чл. 15. (1) Актовете за установяване на нарушения на тази Наредба се съставят от упълномощени от кмета на Общината длъжностни лица, както и от кметовете на кметства и кметските наместници.
	(2) Наказателни постановления се издават от кмета на общината.
	Чл. 16. (1) (Изменена с Решение № 260/29.11.2024г.) За нарушаване на разпоредбите на Наредбата за реда и условията за извършване на строителни и монтажни работи на елементи от техническата инфраструктура на територията на община Нова Загора, свързани с разкопаване на общински терени (улични и тротоарни настилки, вътрешно квартални пространства, общински пътища, зелени площи и др.), се налагат глоби, както следва:
	1. На физически лица – глоба в размер от 100лв./ 51,129 евро до 5000лв./ 2 556,45 евро.
	2. На еднолични търговци и юридически лица – имуществена санкция в размер от 500лв./ 255,65 евро до 20 000лв./ 10225,84 евро.
(2). При повторно нарушение се налагат глоба, съответно имуществена санкция, в двоен размер от определените в ал.1.


Преходни и заключителни разпоредби

[bookmark: _GoBack]§ 1. Наредбата се издава на основание чл. 21, ал. 1, т. 13, ал. 2 и чл. 22, ал. 4 от ЗМСМА, както и на основание чл. 72 и чл. 74 от ЗУТ и е приета с Решение № 74 от 09.03.2012 г. на Общински съвет Нова Загора, изм. с Решение № 137/13.05.2016 г. на Общински съвет Нова Загора и Решение № 260/29.11.2024г.

§ 2. (отм. с Решение № 137/13.05.2016 г.)
	
§3. (нов, приет с Решение №260/29.11.2024г.) „Въвеждане на еврото в Република България влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз, наричано по-нататък „Решение за приемане на еврото", и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Официалният валутен курс на лева към еврото е неотменимо фиксираният валутен курс на лева към еврото, определен в Регламент на Съвета, приет в съответствие с чл. 140, параграф 3 от Договора за функционирането на Европейския съюз.
Сумите посочени в евро, влизат в сила от датата определена в Решение на Съвета на Европейския съюз". 
Наредбата влиза в сила от 01.01.2025 г.


ПРИЛОЖЕНИЕ № 1 /към чл. 2, чл. 3 и чл. 10 – образци от № 1 до № 4/ (изм. с Решение № 137/13.05.2016 г.)
Образец № 1 (изм. с Решение № 137/13.05.2016 г.)

ДО 
КМЕТА
НА ОБЩИНА НОВА ЗАГОРА

УВЕДОМЛЕНИЕ 
за разкопаване при ново строителство, ремонти и присъединявания 

на основание Чл. 2 от Наредбата за реда и условията за извършване на строителни и монтажни работи на елементи от техническата инфраструктура на територията на Община Нова Загора, свързани с разкопаване на общински терени

От …………………………………………………………………ЕГН…………………….……....       (име, презиме, фамилия)
в качеството си на…………………………………………………………………………………
			(заемана длъжност)
…………………………................................................................................. ЕИК..............................
				 (наименование на фирма/дружество)

Адрес:………………………………………………………………………………………………….
Телефон за връзка…………………………….
Господин Кмет,
Уведомявам Ви за започване на работите по разкопаване на обект съгласно Разрешение за строеж:……………………………………………………………………………………………….
…………………………………………………………………………………………..……………..
…………………………………………………………………………………………..……………..
УПИ/ПИ……………………………кв.……… нас. място: гр./с./…………………………….……
С цел……..…………………………………………………………………………….……………...
Вид на настилките, подлежащи на разкопаване: 
· асфалтова настилка – ……………………м2;
· тротоарна настилка – ……………………м2;
· паважна настилка – ……………………...м2;
· зелени площи – …………………………..м2.
· бетонов бордюр - ………………………...м'
Общ размер на депозита……………………………….
Изкопните работи ще се извършат от ………………….г. - до …………………г.
Настилката ще се възстанови до …………………….г. (Срокът за възстановяване не може да бъде по-голям от 6 /шест/ месеца считано от завършване на СМР)
Техн. ръководител на обекта:……………………………………………тел…………………
ПРИЛОЖЕНИЕ:
1. копие от разрешението за строеж, (разрешение за поставяне на временен преместваем обект);
2. копие от одобрения проект част ВиК/Ел;
3. документ за внесен депозит, съответстващ на стойността на възстановителните работи на обекта;

	 
	 Дата:………………….		        		Заявител: ………………..
            гр. Нова Загора             		  /подпис/

Образец № 2 (отм. с Решение № 137/13.05.2016 г.)
Образец № 3 (отм. с Решение № 137/13.05.2016 г.)

Образец № 2 (изм. с Решение № 137/13.05.2016 г. предишен обр. № 4)

ДО
КМЕТА
НА ОБЩИНА НОВА ЗАГОРА

УВЕДОМЛЕНИЕ
за разкопаване при авария

на основание Чл. 3 от Наредбата за реда и условията за извършване на строителни и монтажни работи на елементи от техническата инфраструктура на територията на Община Нова Загора, свързани с разкопаване на общински терени

От:.............................................................................................................................................................
ЕИК/ЕГН:………......................................................................................................................................
Адрес:........................................................................................................................................................
тел:.............................................
Господин Кмет,
Уведомявам Ви за започване на работите по разкопаване с цел отстраняване на авария на обект
…………………………………………………………………………………………………..…………………………………………………………………………………………………………..……………………..
…………………………………………………………………………………………………………………
(Описание на аварията) 
Констатирана на …………/20... год. находяща се в гр./с./………………………………..…….
Ул. № …..………………………………………………………………………………………….....
	
Вид на настилките, подлежащи на разкопаване: 
· асфалтова настилка – ……………………м2;
· тротоарна настилка – ……………………м2;
· паважна настилка – ……………………...м2;
· зелени площи – …………………………..м2.
· бетонов бордюр - ………………………...м'
Общ размер на депозита………………………………..
Изкопните работи ще се извършат от ………………….г. - до …………………г.
Настилката ще се възстанови до …………………….г. (Срокът за възстановяване не може да бъде по-голям от 6 /шест/ месеца считано от завършване на СМР)
Техн. ръководител на обекта:……………………………………………тел…………………
ПРИЛОЖЕНИЕ:
1. Ситуация, изработена върху копие от ПУП на разкопавания участък;
2. Схема за временна организация на движението, съгласувана със сектор „Пътна полиция”, когато това е необходимо;
3. Документ за внесен депозит, съответстващ на стойността на възстановителните работи на обекта.
...................20....год.                                 			  Заявил:/п/..................................
    Нова Загора                                             				 /....... ....................................../

Образец № 5 (отм. с Решение № 137/13.05.2016 г.)


Образец №  3 (изм. с Решение № 137/13.05.2016 г. предишен обр. № 6)


КОНСТАТИВЕН ПРОТОКОЛ
За извършена проверка относно завършване на възстановителни работи


	Днес …………20….. г., лицата:
1.…………………………………………………………………………………. 
2. …………………………………………………………………………………. 3……………………………………………………………………….. …………

във връзка с извършено разкопаване съгласно Уведомление вх. № ……………………… 
на обект:…………………….…………………………………………………………….…………. ………………………………………………………………………………………………….
………………………………………………………………………………………………..………. 
……………………………………………………………………………………………………..…. 
находящ се: ……………………………………………………………………………………….…,


Констатираха:

……………………………………………………………………………………………….………..
………………………………………………………………………………………….……………..
…………………………………………………………………………………………….…………..
………………………………………………………………………………….……………………..

	


	

ПОДПИС:

1……………..…….

2………………..….

3……………..…….










Образец № 4 (изм. с Решение № 137/13.05.2016 г. предишен обр. № 7)



П Р О Т О К О Л  
За извършена проверка относно състоянието на възстановените настилки 
след изтичане на гаранционния срок


	Днес …………20….. г., лицата:
1.…………………………………………………………………………………. 
2. …………………………………………………………………………………. 3……………………………………………………………………….. …………

във връзка с извършено разкопаване съгласно Уведомление вх. № ……………………… 
на обект:…………………….…………………………………………………………….…………. ………………………………………………………………………………………………….
………………………………………………………………………………………………..………. 
……………………………………………………………………………………………………..…. 
находящ се: ……………………………………………………………………………………….…,


Констатираха:

……………………………………………………………………………………………….………..
………………………………………………………………………………………….……………..
…………………………………………………………………………………………….…………..
………………………………………………………………………………….……………………..

	


	

ПОДПИС:

1……………..…….

2………………..….

3……………..…….















ПРИЛОЖЕНИЕ № 2  


Цени за определяне на депозита 

1. Възстановяване на асфалтова настилка – 150 лв./кв.м -  76,69 евро
2. Възстановяване на тротоарни настилки – 60 лв./кв.м -  30,68 евро
3. Възстановяване на паважна настилка – 40 лв./кв.м -  20,45 евро
4. Възстановяване на бетонов бордюр – 30 лв./м' -  15,34 евро
5. Възстановяване на зелени площи – 20 лв./кв.м -  10,23 евро






























